Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
16 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 6.95 จุด (0.44%) ปิดภาคเช้าที่ 1,588.00 จุด ด้วยมูลค่าการซื้อขาย 27,113.18 ล้านบาท
Most Positive Impact: CPALL (+1.91 จุด), SCB (+1.12 จุด), CPN (+0.95 จุด)
Most Negative Impact: PTTEP (-0.56 จุด), SCC (-0.45 จุด), KTC (-0.3 จุด)
ตลาดหุ้นไทยภาคเช้ารีบาวด์หลังสหรัฐฯ-จีนลงนามข้อตกลงการค้าเฟส 1 ช่วยลดแรงกดดัน สถานการณ์การค้าสหรัฐฯ-จีน โดยกลุ่มที่ปรับตัวเพิ่มขึ้นโดดเด่น คือ กลุ่มรับเหมาก่อสร้าง
แนวโน้มตลาดบ่าย
ประเมินกรอบ SET Index บ่ายนี้ที่ 1,575-1,590 จุด upside จำกัด เนื่องจากผลการลงนามข้อตกลงการค้าเฟส 1 ออกมาตามคาดไม่มี positive surprise ระยะถัดไปจะต้องติดตามประเด็นการเมืองในประเทศ ได้แก่ การอภิปรายไม่ไว้วางใจรัฐบาล และคำวินิจฉัยของพรรคอนาคตใหม่ ซึ่งอาจมากดดันตลาด แต่ประเมินไม่หลุดแนวรับ 1,570 จุด
กลยุทธ์การลงทุน จากการที่ 3 กลุ่มหลัก นำโดย กลุ่มค้าปลีก, ICT และธนาคาร มีประเด็นค้าง คาดกลุ่มรับเหมาก่อสร้างจะมีการเข้ามาเก็งกำไร หลังพรบ.งบประมาณ63 ผ่านชั้นส.ส.แล้ว นอกจากนี้กลุ่ม Global play น่าจะเริ่มฟื้นจากบรรยากาศการเจรจาการค้าสหรัฐฯ-จีนที่คืบหน้า แนะนำ PTTEP PTTGC STEC
Timeline การเมืองไทยในเดือนมกราคม วันที่ 20 ม.ค.จะเป็นการการโหวต พรบ. งบประมาณปี 2563 วงเงิน 3.2 ล้านล้านบาท ในชั้น ส.ว., กลางเดือน ม.ค. ฝ่ายค้านเตรียมยื่นอภิปรายไม่ไว้วางใจ และคาดเข้าสู่วาระอภิปรายไม่ไว้วางใจช่วงปลายเดือน ม.ค. และ 21 ม.ค. ศาลรธน. นัดอ่านคำวินิจฉัยพรรคอนาคตใหม่คดีล้มล้างการปกครอง
รายงานตัวเลขเศรษฐกิจสำคัญ วันพฤหัสติดตามรายงานการประชุม ECB และตัวเลขยอดค้าปลีกสหรัฐฯ เดือน ธ.ค. คาด +0.3% MoM วันศุกร์ ติดตาม GDP ไตรมาส 4/62 ของจีน คาด +6.0% YoY และดัชนีผลผลิตภาคอุตสาหกรรมของจีน เดือน ธ.ค. คาด +5.9% YoY ลดลงเล็กน้อยจากเดือนก่อนที่ +6.2% YoY รวมถึงรายงานจำนวนใบอนุญาตก่อสร้างของสหรัฐฯ เดือน ธ.ค. คาด +10% YoY เป็น 1.46 ล้านใบอนุญาต
หุ้นแนะนำประจำสัปดาห์ AP CK BGC